
Številka:  6032-3/2026-3
Datum:    15. 10. 2026

Na podlagi 51. člena Statuta Mestne občine Ljubljana (Uradni list RS, št. 31/21 – uradno prečiščeno besedilo), 5. člena Odloka o štipendijah za nadarjene Mestne občine Ljubljana (Uradni list RS, št. 70/2023; v nadaljevanju: Odlok) in sklepa župana št. 6032-3/2026-1 z dne 23. 9. 2026 Mestna občina Ljubljana (v nadaljevanju: MOL) razpisuje



ŠTIPENDIJE ZA NADARJENE DIJAKE 
MESTNE OBČINE LJUBLJANA 
ZA ŠOLSKO LETO 2026/2027


1. Predmet razpisa:

20 štipendij za nadarjene dijake Mestne občine Ljubljana.

V tem razpisu uporabljeni izrazi, napisani v moški slovnični obliki, so uporabljeni kot nevtralni za ženski in moški spol.

2. Pogoji za pridobitev štipendije:

Na razpis se lahko prijavijo dijaki od vključno drugega letnika, ki ob vpisu v drugi letnik srednješolskega izobraževanja v Republiki Sloveniji niso starejši od vključno 17 let.

Starost dijakov višjih letnikov je lahko sorazmerno višja.

Poleg zgoraj navedenih morajo kandidati skladno z Odlokom izpolnjevati še naslednje pogoje:
1. imajo stalno prebivališče na območju Mestne občine Ljubljana,
2. niso vpisani ponovno v isti letnik, 
3. nimajo podaljšanega študentskega statusa, 
4. niso vpisani na izobraževanje, ki poteka v obliki študija na daljavo oziroma v obliki e-študija,
5. niso v delovnem razmerju,
6. ne opravljajo samostojne registrirane dejavnosti, 
7. niso družbeniki gospodarskih družb ali ustanovitelji ali soustanovitelji zavodov,
8. niso vpisani v evidenco brezposelnih oseb pri Zavodu Republike Slovenije za zaposlovanje,
9. ne prejemajo druge štipendijo v Republiki Sloveniji, razen: 
· če izhajajo iz družine s težkimi socialno-ekonomskimi okoliščinami in so upravičeni do državne štipendije po zadnji veljavni odločbi za posamezno šolsko leto glede na uvrstitev v 1. in 2. dohodkovni razred,
10. se izobražujejo na akreditirani izobraževalni ustanovi za izvajanje javno veljavnega (akreditiranega) izobraževalnega programa,
11. jim je bila izdana odločba o (predčasnem) prenehanju pravice do štipendije na podlagi 10. točke prvega odstavka 31. člena Odloka, 
12. imajo dijaki v preteklem šolskem letu v zaključnem letniku srednjega izobraževanja povprečno oceno najmanj 4,0 iz vseh ocenjenih predmetov, 
13. so skladno z merili četrtega odstavka 13. člena Odloka v zadnjih treh šolskih letih glede na šolsko leto, za katerega uveljavljajo pravico do štipendije, imeli dosežke na posameznem področju, in sicer: 
· uvrstitve na tekmovanjih v znanju, športu, raziskovalnem delu in na umetniških področjih,
· uvrstitve na umetniških, arhitekturnih ali drugih natečajih,
· javni nastopi in predstavitve,
· objave in predstavitve izvirnih avtorskih del na umetniških, strokovnih ali znanstveno raziskovalnih področjih, 
· registrirani izumi in patenti,
· dodatna izobraževanja, vzporedni redni študij, študijske izmenjave,
· udeležbe na seminarjih in kongresih,
· funkcije ter vodilne vloge v različnih projektih in organizacijah,
· priporočila profesorjev, mentorjev in društev,
· uspešen zaključek dveh letnikov v enem šolskem letu in
· drugi dosežki, ki so pomembni za Ljubljano in njeno promocijo doma in v svetu, in prostovoljno delo.

Z dosežki iz zgoraj citiranih alinej morajo kandidati dijaki dosegati skupno najmanj 12 točk (13. člen Odloka). 

Štipendijo lahko pridobi dijak, ki nima zahtevane povprečne ocene iz 12. točke Pogojev za pridobitev štipendije, če ima vsaj na enem področju uvrstitve med prvih deset na tekmovanjih ali natečajih v mednarodnem oziroma v evropskem ali svetovnem merilu v zadnjih treh letih, glede na šolsko leto, za katerega uveljavlja pravico do štipendije za nadarjene. V tem primeru povprečna ocena dijaka ne sme biti nižja od ocene 3,0.

3. Višina sredstev in višina štipendije: 
Sredstva za dodelitev štipendij za nadarjene so za leto 2026 predvidena v rebalansu proračuna Mestne občine Ljubljana za leto 2026 v višini 16.000,00 eurov. Sredstva  za leto 2027 so predvidena v sprejetem proračunu Mestne občine Ljubljana za leto 2027 v višini 32.000,00 eurov.
Višina štipendije za nadarjene dijake MOL znaša 200 eurov mesečno.

Pravica do štipendije za nadarjene MOL se dodeli za posamezni izobraževalni program od prvega dne šolskega leta 2026/2027 dalje.

4. Dokumentacija in vložitev vloge:

Celotna dokumentacija javnega razpisa z vsemi obrazci je dostopna na spletni strani MOL (www.ljubljana.si – pod rubriko Razpisi, razgrnitve in javne objave – povezava tukaj).

Kandidati se morajo prijaviti na razpis prek aplikacije E-razpis za štipendije za nadarjene dijake in študente MOL od 16. 10. 2026 do izteka roka za prijavo.

4.1. Razpisni roki in način prijave na razpis:

[bookmark: _Hlk204258569][bookmark: _Hlk204258447]V celoti izpolnjeno in oddano prijavo prek aplikacije E-razpis za štipendije za nadarjene dijake in študente natisnete in jo podpisano z vsemi obveznimi dokazili in prilogami oddate osebno v Glavni pisarni MOL na Mačkovi ulici 1 v Ljubljani ali pošljete po pošti, in sicer najkasneje do vključno 16. 11. 2026, v zaprti ovojnici, na katero nalepite »napis za kuverto«, ki ga natisnete ob vlogi (zadnja stran).

Če prijavo pošljete priporočeno po pošti, se bo za dan oddaje prijave štel dan oddaje na pošto.

4.2. Zahtevana dokumentacija

Natisnjeni in podpisani e-prijavi je treba priložiti:
· dokazilo o vpisu v izobraževalni program za tekoče šolsko leto,
· dokazilo o učnem uspehu zadnjega letnika izobraževanja,
· življenjepis z opisom dosedanjega izobraževanja ter kariernih ciljev.

Kandidat mora dosežke na posameznem področju v zadnjih treh šolskih letih glede na šolsko oziroma študijsko leto, za katero upravičenec uveljavlja pravico do štipendije, navesti v e-prijavi v aplikaciji E-razpis za štipendije za nadarjene dijake in študente in jih dokazovati s prilogami v e-prijavi (uvoziti v e-aplikacijo).

Vrednoti se prvih 30 dosežkov po vrstnem redu, kot jih kandidat navede v vlogi. Priložena dokazila o dosežkih se vrednotijo le, če jih je kandidat predložil v roku za oddajo vloge in na način, določenem v javnem razpisu, ter vsebujejo podatke, ki so potrebni za vrednotenje v okviru meril od 15. do 24. člena Odloka (tj. razvidnost vsebine, imetnika, termina (obdobja) in kraja dosežka ter drugih podatkov, ki se jih zahteva v okviru vrednotenja posameznega merila. Pri skupinskih in kolektivni dosežkih mora biti iz dokazila razvidna udeležba oziroma aktivnost kandidata v okviru posameznega dosežka. Če predloženo dokazilo ne vsebujejo vseh podatkov, potrebnih za vrednotenje v okviru posameznega merila, se vrednoti z 0 točkami.
Kandidat, ki je v prijavi navedel dosežek na posameznem področju v zadnjih treh šolskih letih, vendar ni priložil dokazila, lahko vlogo dopolni do izteka roka za oddajo vloge, določenega z javnim razpisom.

Vsem dokumentom v tujem jeziku je treba priložiti prevod v slovenski jezik. Za vsako dokazilo, ki je predloženo v tujem jeziku, se lahko kadar koli med postopkom zahteva sodno overjen prevod.

Kandidat je dolžan predložiti dokazila v izvirnikih na vpogled, če se ga pozove k predložitvi.

Kandidat, ki ne bo oddal popolne prijave (manjka natisnjena in podpisana e-prijava, potrdilo o vpisu v šolskem letu 2026/2027, potrdilo o opravljenih obveznostih v šolskem letu 2025/2026., bo pisno pozvan k dopolnitvi vloge.  Kandidat sme dopolniti le tisto, za kar je pozvan. Nepopolne prijave, ki jih kandidati ne bodo dopolnili v skladu s pozivom k dopolnitvi vloge, bodo s sklepom zavrnjene.

Ne glede na prejšnji odstavek kandidat po izteku roka za oddajo vloge ne morejo vloge dopolnjevati z dokazili o dosežkih na posameznem področju.
Vloga je pravočasna le pod pogojem, če je do izteka razpisnega roka oddana po elektronski pošti in poslana po pošti oziroma osebno vložena v glavni pisarni Mestne uprave Mestne občine Ljubljana. Če katerikoli del oddaje ni izveden v roku, se vloga šteje za prepozno in se s sklepom zavrže.

5. Obravnava in ocenjevanje prijav:

Komisija za štipendiranje nadarjenih MOL (v nadaljevanju: komisija), ki jo je na podlagi 7. člena Odloka s Sklepom št. 024-28/2023-4 z dne 30. 9. 2025 imenoval direktor Mestne uprave MOL, bo obravnavala samo popolne in v razpisanem roku prispele vloge.

Komisija bo točkovala le dosežke, ki bodo navedeni v e-prijavi v aplikaciji E-razpis za štipendije za nadarjene dijake, ki jih bodo kandidati dokazovali s prilogami v e-prijavi.

Komisija bo točkovala le dosežke, ki so doseženi na posameznem področju v zadnjih treh šolskih letih, torej v šolskih oziroma študijskih letih 2023/2024, 2024/2025 in 2025/2026, in se bodo dokazovali s potrdili, iz katerih morajo biti razvidni naslednji podatki: kdo je dosežek dosegel, kje in kdaj je bil dosežen, vrsta/raven dosežka ter dosežena uvrstitev. 

Vse v roku prispele in s predpisanimi dokazili opremljene vloge bodo ocenjene v skladu z merili iz 14. do vključno 24. člena Odloka in uvrščene na prednostne liste za posamezne vrste razpisanih štipendij. Štipendije bodo dodeljene kandidatom po vrstnem redu na prednostni listi glede na število razpisanih štipendij. 

Ob enakem številu točk za pridobitev posamezne vrste štipendije ima prednost kandidat z višjo povprečno oceno v zadnjem šolskem letu. 

V postopku dodeljevanja štipendij po tem razpisu se uporabljajo določbe Odloka.

Vsi kandidati bodo o rezultatih razpisa obveščeni z odločbo ali sklepom najkasneje v treh mesecih od prejetja zadnje popolne vloge.

Pozivi k dopolnitvi odločbe, sklepi in drugi dokumenti po tem razpisu, se bodo kandidatom (zakonitim zastopnikom oziroma pooblaščenim osebam) vročali skladno z zakonom, ki ureja upravni postopek, z elektronsko vročitvijo.


6. Obveznosti štipendista in nadaljevanje štipendiranja:

Štipendist mora redno napredovati v višji letnik in v roku 15 dni od začetka šolskega leta predložiti štipenditorju:
· potrdilo o vpisu v višji letnik, 
· overjeno kopijo zadnjega šolskega spričevala,
· seznam vidnejših dosežkov v zadnjem šolskem oziroma študijskem letu.

Štipendist, ki prejema štipendijo za nadarjene dijake, ohrani štipendijo, če je redno napredoval v višji letnik in dosega najmanj povprečno oceno 4,0 iz vseh ocenjenih predmetov. Če ni dosegel najmanj povprečne ocene, štipendijo ohrani tudi pod pogojem, če je dosegel najmanj povprečno oceno 3,0, če je v preteklem šolskem letu pri ocenjevanju dosežkov v skladu s 15. do 24. členom Odloka dosegel najmanj 4 točke. 

Štipendist mora izobraževanje, za katerega je prejemal štipendijo za nadarjene, zaključiti najkasneje dve leti po koncu trajanja izobraževalnega programa in v roku 15 dni po končanem izobraževanju predložiti štipenditorju potrdilo o končanem izobraževanju.

Štipendist mora v času trajanja postopka dodelitve štipendije oziroma prejemanja štipendije štipenditorju v roku 8 dni od nastanka spremembe, ki bi lahko vplivala na štipendijsko razmerje, sporočiti vsako tako spremembo. 

7. Dodatne informacije:

Delovni čas Glavne pisarne MOL na Mačkovi ulici 1 v Ljubljani:
· ob ponedeljkih, torkih in četrtkih od 8.30 do 16. ure
· ob sredah od 8.30 do 17. ure
· ob petkih od 8.30 do 13. ure.

Podrobnejše informacije v zvezi s prijavo lahko dobite:
· na spletni strani www.ljubljana.si – pod rubriko Razpisi, razgrnitve in javne objave (povezava tukaj),
· na številki 01 306 45 43 ali po elektronski pošti na naslovu: Stipendije.MOL@ljubljana.si. 

Razpisne datoteke:
· besedilo Javnega razpisa o štipendijah za nadarjene dijake MOL v šolskem letu 2026/2027,
· Odlok o štipendijah za nadarjene Mestne občine Ljubljana (Uradni list RS, št. 70/2023),
·  Odlok o spremembah in dopolnitvah Odloka o štipendijah za nadarjene Mestne občine Ljubljana (Uradni list RS, št. 1256/2026) 
· e-prijava,
· obrazec – pooblastilo,
· obrazec – funkcije in vodilne vloge, 
· obrazec – promocija Ljubljane, 
· obrazec – prostovoljno delo,

